ময়নামতির চর

প্রকৃতির অপরূপ সৌন্দর্যের দেশ হলো বাংলাদেশ। প্রাকৃতিক সৌন্দর্যে ঘেরা একটি স্থান হলো ময়নামতির চর। ময়নামতির চর করতোয়া নদী সংলগ্ন হওয়ায় উক্তস্থানটি অপরূপ শোভা ধারণ করেছে।

অবস্থান 
বাংলাদেশের সর্ব-উত্তরের জেলা পঞ্চগড়ের দেবীগঞ্জ উপজেলায় ময়নামতির চর অবস্থিত।
দেবীগঞ্জ উপজেলা সদর হতে এক কিলোমিটার দক্ষিণে ময়নামতির চরটি অবস্থিত।
ময়নামতির চর প্রায় ৩৫ একর জমি জুড়ে বিস্তৃত।
প্রাকৃতিক সৌন্দর্য
ময়নামতির চর যেন সবুজের এক অপরূপ সমারোহ। উক্ত চরে বন বিভাগ কর্তৃক ৩০,০০০ এর অধিক বৃক্ষ রোপণ করা হয়েছে, তন্মধ্যে উল্লেখযোগ্য হলো-
আমলকি
আতর
নিম
কড়াই
মেহগনি
দেবদারু
নদীর পার ঘেষে উঁচু চরটি দেখতে পর্বতের মত যার চারিদিক রয়েছে পাকা রাস্তা, যা দর্শনার্থীদের মুগ্ধ করে তোলে। এছাড়া দর্শনার্থীদের বসার জন্য সিমেন্টের চেয়ার প্রচুর পরিমাণে রয়েছে।

উল্লেখযোগ্য ঘটনা
ময়নামতির চরে ২০১৩ সালের ২৫ থেকে ৩১ জানুয়ারি ১০ম জাতীয় রোভারমূট ও পঞ্চম জাতীয় কমডেকা অনুষ্ঠিত হয়েছে, যা দেশরত্ন মাননীয় প্রধানমন্ত্রী শেখ হাসিনা উদ্বোধন করেন।
সীমানা
৩৫ একর প্রশস্ত স্থানটির উত্তর দিকে রয়েছে চা বাগান। এছাড়া আশেপাশের উল্লেখযোগ্য স্থানসমূহ হলো-
করতোয়া নদী
ডিসি পার্ক
 তথ্যসূত্র 

বিষয়শ্রেণী:বাংলাদেশের চর
বিষয়শ্রেণী:পঞ্চগড় জেলা
বিষয়শ্রেণী:পঞ্চগড় জেলার দর্শনীয় স্থান